LĪGUMS
Par darbu izpildi objektā __
iepirkuma Nr. __
Kuldīgā, 







 202__.gada ___________j
Kuldīgas novada pašvaldība, reģ. Nr. 90000035590, tās _____ personā, kas rīkojas, pamatojoties uz Pašvaldību likumu un Kuldīgas novada pašvaldības nolikumu, turpmāk - Pasūtītājs, no vienas puses,

un

<uzvarētājs>, reģ. Nr. <Nr.>, juridiskā adrese: <adrese>, tās <vārds, uzvārds> personā, kurš rīkojas, pamatojoties uz ____, turpmāk - Izpildītājs, no otras puses, 
abas kopā turpmāk tekstā saukti - Puses, vai atsevišķi - Puse, izrādot brīvu un nepiespiestu gribu, bez maldības, viltus un spaidiem, vadoties no spēkā esošajiem Latvijas Republikas normatīvajiem aktiem, paužot brīvu gribu, ievērojot:

· Kuldīgas novada domes Publisko iepirkumu komisijas organizētā atklātā konkursa “__”Nr. KNP 20---/____ (turpmāk – Iepirkums) nosacījumus un rezultātus;

· Šādus Līgumā lietotu terminu skaidrojumus:

· Objekts – “Transporta būves (caurtekas) pārbūve dabas parka “Riežupe” teritorijā,  Rumbas pagastā, Kuldīgas novadā, atbilstoši Līguma pielikumā pievienotajam Projektēšanas uzdevumiem, adresēs: ____
· Projekts – Būvniecības ieceres Objektā īstenošanai nepieciešamo grafisko un teksta dokumentu kopums;
· Projektēšanas darbi – Objekta pārbūve Projekta izstrāde un saskaņošana normatīvajos aktos noteiktajā kārtībā, atbilstoši Projektēšanas uzdevumam;
· Autoruzraudzība – kontrole, ko saskaņā ar šo Līgumu un spēkā esošajiem normatīvajiem aktiem Izpildītājs veic pēc Projektēšanas darbu pabeigšanas līdz Būvniecības ieceres īstenošanai Objektā (būves pieņemšanai ekspluatācijā), Būvdarbu nodošanas un pieņemšanas akta parakstīšanai un Garantijas laikā;
· Būvdarbi – projektā norādītie būvdarbi Objektā, visi materiāli (būvizstrādājumi, izejvielas u.c. materiāli), kurus paredzēts iebūvēt Objektā, atdalāmi vai neatdalāmi saistīti ar to un kuri veido paliekošu un pastāvīgu Objekta sastāvdaļu, t.sk. projektā paredzētais Objekta aprīkojums, palīgmateriāli (visi būvizstrādājumi, materiāli un izejvielas, kurus paredzēts izlietot Būvdarbu procesā, bet kuri neveido paliekošu un pastāvīgu Objekta sastāvdaļu), iekārtas (visas iekārtas, tehnoloģijas, aparāti, mašīnas un mehānismi, kurus saskaņā ar projektu paredzēts iebūvēt Objektā, atdalāmi vai neatdalāmi saistīti ar to un kuri veido paliekošu un pastāvīgu Objekta sastāvdaļu), un darbs (visas nepieciešamās darbības, kas veicamas, lai materiāli, palīgmateriāli un iekārtas tiktu iebūvētas Objektā, Objektā tiktu realizēts projekts un veiktie Būvdarbi Līgumā noteiktajā kārtībā tiktu nodoti Pasūtītājam);
· Darbs - saskaņā ar Tehnisko specifikāciju (Līguma pielikumā) visi Līguma ietvaros veicamie darbi – Projektēšanas darbi, Autoruzraudzība un Būvdarbi,
 noslēdz šāda satura līgumu, (turpmāk – Līgums):

1. LĪGUMA PRIEKŠMETS

1.1. Pasūtītājs uzdod, bet Izpildītājs, apņemas Līgumā un normatīvajos aktos noteiktajā kārtībā un pienācīgā kvalitātē veikt Objekta Projektēšanas darbus, Būvdarbus un Autoruzraudzības darbus, visi kopā turpmāk tekstā – Darbi, ievērojot Iepirkuma noteikumus un saskaņā ar Izpildītāja piedāvājumu Iepirkumā, šo Līgumu un tā pielikumā pievienoto Projektēšanas uzdevumu, Laika grafiku un Tāmi. 

1.2. Par Līguma neatņemamu sastāvdaļu uzskatāmas Iepirkuma Tehniskās specifikācijas, kā arī Izpildītāja Iepirkumā sniegtie skaidrojumi par piedāvājuma saturu (ja attiecināms). Projekts kļūst par Līguma neatņemamu sastāvdaļu dienā, kad Puses ir parakstījušas Projekta pieņemšanas un nodošanas aktu.
1.3. Izpildītājs apliecina, ka ir iepazinies ar veicamajiem Darbiem un to sadalījumu, darbu apjomiem, pielietojamajiem materiāliem, kvalitātes prasībām, un tādējādi Darbus veic ar savu darbaspēku, darba rīkiem un ierīcēm, un ar materiāliem, kuru vērtība ir ierēķināta Līguma cenā.

2. PUŠU PĀRSTĀVJI

2.1. Darbu izpildes laikā Izpildītājs kā atbildīgo pārstāvi nozīmē ______________________________________________,tālr. _________________. Pārējos speciālistus Izpildītājs nozīmē Darbu izpildei, atbilstoši savam piedāvājumam Iepirkumā.
2.2. Pasūtītāja pārstāvis Darbu izpildes laikā ir *****, t.633*****, mob.t. ****, e-pasts vards.uzvards@kuldiga.lv. 

3. DARBU ORGANIZĀCIJAS KĀRTĪBA

3.1. Izpildītājs atbild par Iepirkuma nolikumā noteiktajām prasībām atbilstoša personāla (projektēšanas, autoruzraudzības, kā arī  Darbu (tostarp būvdarbu) jomā) Darbu izpildes laikā Objektā.
3.2. Darbu organizāciju objektā un objekta, kā arī nepieciešamās dokumentācijas nodošanu Pasūtītājam, nodrošina Izpildītājs saskaņā ar šo Līgumu, Tāmi un Darba grafiku, kas ir šī Līguma neatņemamas sastāvdaļas.

3.3. Pusēm, nekavējoties, bet ne vēlāk kā nākamajā darba dienā jāpaziņo otrai Pusei par apstākļiem (izmaiņām), kas var ietekmēt Līguma būtiskās sastāvdaļas (Līguma cenu un darbu apjomu).

3.4. Pusei nekavējoties (t.i., vismaz 3 (trīs) darba dienu laikā) jāinformē otra Puse, ja konstatē, ka:

3.4.1. starp Līguma dokumentu datiem ir pretrunas;

3.4.2. Līguma pielikumos sniegtie dati atšķiras no reāliem apstākļiem;

3.4.3. Līguma dokumenti ir nepilnīgi vai kļūdaini;

3.4.4. Līguma dokumenti sagatavoti tā, ka Darbu izpilde atbilstoši tiem kādai no Pusēm būtu neizdevīga;

3.4.5. informācija, kas sniegta Darbu izpildes laikā, atšķiras no Līguma dokumentiem;

3.4.6. mainījušies Līguma izpildei nozīmīgi apstākļi.

4. IZPILDĪTĀJA TIESĪBAS UN PIENĀKUMI

4.1. Izpildītājam ir tiesības saņemt samaksu par šī Līguma 1.1.punktā noteikto darbu veikšanu saskaņā ar Līguma noteikumiem.

4.2. Izpildītāja pienākumi ir:

4.2.1. 15 (piecpadsmit) darba dienu laikā no Līguma noslēgšanas dienas iesniegt Pasūtītājam, no Izpildītāja puses neatsaucamu saistību izpildes nodrošinājumu 2% (divu procentu) apmērā no Iepirkumā piedāvātās Līgumcenas, bez PVN, kā bankas garantiju vai apdrošināšanas sabiedrības polisi, atbilstoši iepirkuma nosacījumiem ar tajā ietvertu Garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma, par noslēgtā Līguma saistību izpildi, gadījumā, ja Izpildītājs nepilda noslēgtā Līguma izpildes saistības. 

Līguma saistību izpildes garantijai jābūt spēkā visu līguma izpildes laiku un vēl vismaz 2 (divas) kalendārās nedēļas pēc paredzētā Darbu izpildes termiņa beigām. Darbu izpildes termiņa pagarinājuma gadījumā Izpildītājs attiecīgi pagarina arī saistību izpildes nodrošinājuma termiņu tā, lai tas būtu derīgs vismaz 2 (divas) kalendārās nedēļas pēc pagarinātā Darbu izpildes termiņa beigām.
Ja saistību izpildes nodrošinājumu iesniedz apdrošināšanas polises veidā, tad kopā ar polisi Izpildītāj iesniedz arī polisē noteiktās apdrošināšanas prēmijas pilnā apmērā samaksu apliecinošu dokumentu. Garantija (polises) īpašie nosacījumi nedrīkst saturēt atrunas, kas ir pretējas Iepirkuma un Līguma nosacījumiem

4.2.2. Izpildītājs ne vēlāk kā 10 (desmit) darba dienu laikā pēc Līguma noslēgšanas iesniedz Pasūtītājam ar Pasūtītāju iepriekš saskaņotu civiltiesiskās atbildības apdrošināšanas polisi (polises) visiem darbiem, kas saskaņā ar Līgumu veicami un kas ietver Izpildītāja, apakšuzņēmēju vispārējās civiltiesiskās atbildības apdrošināšanu un būvspeciālistu profesionālās civiltiesiskās atbildības apdrošināšanu (kur attiecināms), atbilstoši Latvijas Republikas Ministru kabineta 19.08.2014. noteikumos Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”, noteiktajai minimālajai kārtībai.

4.2.3. izpildīt Līgumā paredzētos Darbus atbilstošā kvalitātē un pilnā apjomā saskaņā ar Līguma noteikumiem un Darba izpildes laika grafiku, ievērojot Iepirkuma nolikumu un savu Iepirkumā iesniegto piedāvājumu un tehniskās specifikācijas, saskaņā ar apstiprināto Projektu (pēc atzīmes izdarīšanas par projektēšanas nosacījumu izpildi), attiecīgajiem normatīvajiem aktiem, kas reglamentē visu Darbu veikšanu, Līguma noteikumiem un Pasūtītāja, Būvuzrauga vai atbildīgo institūciju norādījumiem, ciktāl šādi norādījumi neizmaina Līguma un spēkā esošo normatīvo aktu nosacījumus;
4.2.4. Darbu izpildei nozīmēt kompetentus un kvalificētus speciālistus, kā arī speciālistus, kuru atbilstība Iepirkuma nolikumā noteiktajām prasībām pārbaudīta Iepirkuma norises laikā;
4.2.5. visa Līguma perioda laikā veikt un nodrošināt visu uzraudzību pienācīgai visu Līgumu saistību izpildīšanai; nodrošināt ar kompetentu un pilnvarotu atbildīgo kontaktpersonu. Visi norādījumi un instrukcijas no Pasūtītāja pārstāvja tiek nodotas tikai Izpildītāja pārstāvim;

4.2.6. nosaukt adresi, uz kuru visi norādījumi, instrukcijas u.c. ziņojumi Izpildītāja pārstāvim un Līguma slēdzējam jānosūta. Izpildītājs drīkst mainīt iepriekšminēto adresi, savlaicīgi paziņojot par to Pasūtītājam;

4.2.7. veikt Projektēšanas darbus, t.sk.:
4.2.7.1. Pieprasīt un saņemt visus Projekta izstrādei nepieciešamos dokumentus (ja attiecināms), tai skaitā, bet ne tikai, veikt nepieciešamās Objekta priekšizpētes un atsegumus, ģeotehniskās izpētes, mērniecības un/vai topogrāfiskās uzmērīšanas, iegūt  attiecīgo valsts un pašvaldību institūciju atzinumus, kā arī veikt jebkādas nepieciešamās pārbaudes un izpētes paredzētajā Darbu izpildes vietā. Šajā punktā noteikto pienākumu izpildei, nepieciešamības gadījumā, saņemot atbilstošu pilnvarojumu no Pasūtītāja;
4.2.7.2. Izpildītājs ir atbildīgs par Projektēšanas darbu kvalitāti (t.sk., tai skaitā par Projekta daļu savstarpējo savietojamību un to saskaņotas realizācijas iespējamību būvdarbu izpildes laikā) un atbilstību Līguma un Latvijas Republikas normatīvo aktu prasībām. Izpildītājs uzņemas uz sava rēķina veikt visus Projektēšanas darbus nepieciešamos saskaņojumus, saņemt atļaujas u.c. darbības, ja tādas paredz normatīvie akti;

4.2.7.3. Izpildītājs ir atbildīgs par jebkuriem autortiesību vai patenta tiesību aizskārumiem, vai cita veida intelektuālā īpašuma aizskārumiem, kas varētu rasties sakarā ar Projektēšanas darbu veikšanu vai tā ietvaros radītā produkta turpmāku izmantošanu;
4.2.7.4. Šajā Līgumā un/vai normatīvajos aktos noteiktajos gadījumos un kārtībā izdarīt Pasūtītāja pieprasītās izmaiņas un precizējumus Projekta dokumentācijā, tai skaitā Darbu veikšanas laikā bez papildu samaksas autoruzraudzības kārtībā;
4.2.7.5. pēc Pasūtītāja pieprasījuma reizi nedēļā organizēt projektēšanas darbu un Darbu izpildes kontroles sapulces. Sapulcēs jānodrošina atbildīgo speciālistu piedalīšanās;
4.2.7.6. izstrādāt Projektu (teksti .doc, rasējumi .dwg, tabulas .xls formātā) un veikt tā saskaņošanu, atbilstoši normatīvajos aktos noteiktajai kārtībai, ar visām nepieciešamajām institūcijām;
4.2.7.7. Izpildītājs, papildus šajā Līgumā noteiktajiem iesniedzamajiem ziņojumiem vai atskaitēm, 5 (piecu) darba dienu laikā pēc Pasūtītāja pieprasījuma iesniedz tam nepieciešamo informāciju par Projektēšanas darbu un tā veikšanas gaitu;

4.2.7.8. Izpildītājs ir atbildīgs par Projektā pieļautajām kļūdām, saskaņā ar Latvijas Republikā spēkā esošajiem normatīvajiem aktiem un šo Līgumu. Projektēšanas darbu un Objekta Būvdarbu laikā konstatētās kļūdas un trūkumi Izpildītāja sagatavotajos dokumentos Izpildītājam jālabo uz sava rēķina. Ja Izpildītājs Pasūtītāja noteiktajā termiņā neveic prasītos labojumus, Pasūtītājam ir tiesības to labošanu uzdot citai personai, un Izpildītājam ir jāsedz šo labojumu izmaksas. Šīs Pasūtītāja tiesības neatbrīvo Izpildītāju no līgumā noteiktā līgumsoda, ja tāds tiek piemērots;
4.2.7.9. nodot izstrādāto Projekta dokumentāciju Pasūtītāja īpašumā ar Projekta dokumentācijas (vai attiecīgās tās daļas) radīšanas brīdi, paredzot, ka Pasūtītājs ir tiesīgs to brīvi pēc saviem ieskatiem izmantot savām vai trešo personu vajadzībām vai nodot trešajām personām. Izpildītājs ar šo piekrīt, ka Pasūtītājs ir tiesīgs pēc saviem ieskatiem mainīt Projekta dokumentāciju un tās sastāvdaļas, tai skaitā uzdot trešajām personām izdarīt izmaiņas Projekta dokumentācijā, kā arī pēc saviem ieskatiem izmantot Projekta dokumentāciju un tās sastāvdaļas Projekta dokumentācijas tālākai izstrādāšanai un pilnveidošanai, kā arī jauna projekta izstrādāšanai, kā arī nodod visas autora mantiskās tiesības uz Projekta dokumentāciju bez jebkāda aprobežojuma Pasūtītājam. Atlīdzība par autora mantisko tiesību nodošanu Pasūtītājam ietverta kopējā atlīdzībā. Izpildītājs nodrošina no citām Autortiesību objektu izstrādē iesaistītajām personām visu atļauju un tiesību saņemšanu, kas nepieciešamas, lai Autortiesību objektus nodotu Pasūtītājam;
4.2.7.10. Izpildītājs apņemas bez Pasūtītāja rakstiskas atļaujas nenodot trešajām personām, kā arī neizmantot trešo personu labā Autortiesību objektu.
4.2.8. Veikt Autoruzraudzību, t.sk.,:
4.2.8.1. nodrošināt būvdarbu autoruzraudzību (ja attiecināms) līdz Objekta nodošanai saskaņā ar Projektu normatīvajiem aktiem. Autoruzraugam būvdarbu gaitā ir pienākums nodrošināt Projekta atbilstošu realizāciju dabā, pēc Pasūtītāja pieprasījuma piedalīties atsevišķu darbu pieņemšanā, kā arī komisijas darbā pie Objekta pieņemšanas ekspluatācijā;
4.2.8.2. apsekot Objektu un apsekojuma rezultātus ierakstīt autoruzraudzības žurnālā;

4.2.8.3. Būvdarbu gaitā pārbaudīt darbu atbilstību Projekta risinājumiem;

4.2.8.4. laikus pārbaudīt objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību projektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav pilnvērtīgi aizstājēji projektā paredzētajiem;

4.2.8.5. piedalīties komisijas darbā, pieņemot būvobjektu;

4.2.8.6. pārbaudīt, vai būvobjektā ir atbilstoša projekta dokumentācija;

4.2.8.7. iesniegt Pasūtītājam, Būvvaldei, vai Valsts darba inspekcijai motivētu rakstisku pieprasījumu pārtraukt būvdarbus, ja konstatētas patvaļīgas atkāpes no projekta vai netiek ievērotas Latvijas būvnormatīvu vai darba aizsardzības normatīvo aktu prasības;

4.2.8.8. piedalīties Objekta plānošanās nodrošinot Līguma izpildē tādu kvalificēta personāla skaitu, kas nodrošina Līgumā pielīgto Darbu pienācīgu izpildi, paredzot, ka plānošanā piedalās autors vai tā pilnvarotais pārstāvis. Nekavējoties ierasties Objektā pēc Pasūtītāja, būvuzrauga, būvinspektora vai citu iestāžu amatpersonu uzaicinājuma.
4.2.8.9. Ievērot uzņemtās saistības atbilstoši Projekta izstrādes nosacījumiem.

4.2.8.10. Pasūtītāja norādītajā termiņā pēc tā pieprasījuma iesniegt Pasūtītājam nepieciešamos Projekta risinājumus, detalizācijas, rasējumus (ja tiek ierosinātas būvdarbu izmaiņas vai konstatēti Projekta trūkumi) vai atbildes uz būvdarbu veicēja jautājumiem, vai veikt trūkumu novēršanu Projektā
4.2.9. Veikt Būvdarbus, t.sk.,:

4.2.9.1. Būvdarbus izpildīt ar kvalitatīviem materiāliem, iekārtām un izstrādājumiem, kas atbilst standartu un tehnisko noteikumu prasībām un ir atbilstoši sertificēti;
4.2.9.2. veicot Būvdarbus, nodrošināt Latvijas Republikā spēkā esošo darba aizsardzību reglamentējošo normatīvo aktu prasību izpildi;

4.2.9.3. Darbus izpildīt ar jauniem un kvalitatīviem materiāliem un izstrādājumiem, kas atbilst standartu un tehnisko noteikumu prasībām un ir atbilstoši sertificēti;
4.2.9.4. nozīmēt Būvdarbu izpildes vietā atbildīgo personu par darba aizsardzību un ugunsdrošību, kura veic darbinieku instruktāžu un apmācību darba aizsardzībā un ugunsdrošībā. Izpildītāja un/vai tā nozīmētas personas pienākums ir nodrošināt darbiniekus ar kolektīvajiem un individuālajiem aizsardzības līdzekļiem, kā arī garantēt to lietošanu. Pamatojoties uz Līguma 5.4.punktu uz visu Būvdarbu izpildes laiku iecelt/norīkot darba aizsardzības koordinatoru, kurš izpilda Ministru kabineta 25.02.2003.noteikumos Nr.92 „Darba aizsardzības prasības, veicot būvdarbus” (turpmāk tekstā – Noteikumi) darba aizsardzības koordinatoram noteiktos pienākumus. Izpildītājs, pirms darbu uzsākšanas, iesniedz Pasūtītājam dokumentāciju, kas apliecina šajā punktā noteikto pienākumu izpildi.
4.2.9.5. pirms Būvdarbu uzsākšanas izstrādāt un saskaņot ar Pasūtītāju darba aizsardzības plānu, saskaņā ar Noteikumiem;

4.2.9.6. uzņemties atbildību par savu darbinieku un pieaicināto speciālistu kvalifikāciju, kā arī konkrēta darba veikšanai nepieciešamajām apliecībām, licencēm un sertifikātiem. Izpildītājs apņemas nodarbināt tikai tādus speciālistus un palīgstrādniekus, kuri ir iepazīstināti ar darba aizsardzības instrukcijām, kas tieši attiecas uz nodarbinātā darba vietu un darba veikšanu, kā arī ir informēti par darba vidē esošiem riska faktoriem;

4.2.9.7. garantēt ugunsdrošības un apkārtējās vides aizsardzības pasākumu veikšanu, kas saistīti ar Būvdarbu izpildi;

4.2.9.8. nodrošināt, lai savlaicīgi tiktu sagatavota un iesniegta visa nepieciešamā dokumentācija izmaiņu veikšanai Līgumā (ja attiecināms), Darbu nodošanai vai citām Līgumā paredzētu saistību izpildei, t.s., Izpildītājam ir pienākums nodrošināt, lai Darbu izpildes laikā Pasūtītājam būtu pieejams tā pārstāvis, kurš ir tiesīgs risināt Darbu gaitā radušos Darbu procesa jautājumus. Izpildītājs apņemas risināt visus tā kompetencē vai pienākumos ietilpstošus un Darbu izpildes gaitā radušos jautājumus un sniegt rakstisku atbildi 5 (piecu) darba dienu laikā no dienas, kad Pasūtītāja rakstisks pieprasījums;

4.2.9.9. uz sava rēķina savlaicīgi veikt visu atklāto Būvdarbu defektu un trūkumu novēršanu;

4.2.9.10. nodrošināt kvalitatīvu Būvdarbu izpildi un visu ar to izpildi saistītās dokumentācijas iesniegšanu. Pasūtītājs nepieņem nekvalitatīvi izpildītos Būvdarbus līdz trūkumu un defektu novēršanai. 

4.2.9.11. līdz akta par Objekta nodošanu parakstīšanai, nodrošināt visu nepieciešamo darbību veikšanu, t.sk., konstatēto defektu un/vai nepilnību (t.sk. dokumentācijas nepilnību) novēršanu, lai Objektu varētu nodot ekspluatācijā.

4.2.9.12. Izpildītājam vismaz 2 reizes (nepieciešamības gadījumā arī biežāk) mēnesī bez īpaša atsevišķa pieprasījuma patstāvīgi jāaizvāc no Būvdarbu izpildes vietas to izpildes rezultātā radušies būvgruži un netīrumi. Izpildītājam pēc Pasūtītāja pieprasījuma ir jāsniedz Pasūtītājam pierādījumi par būvgružu aizvākšanu uz atļautām būvgružu izvietošanas vietām. Pirms Objekta nodošanas, sakārtot Būvdarbu izpildes vietu (aizvākt būvgružus, aizvest izmantoto inventāru, tehniku un darba rīkus utt.) un atstāt to kārtībā un tīrībā. Šajā Līguma punktā noteiktie darbi tiek izpildīti Līguma summas ietvaros.
4.2.9.13. Visā Būvdarbu izpildes laikā, tajā skaitā iespējamā tehnoloģiskā pārtraukumā, jānodrošina un jāveic satiksmes organizācija Būvdarbu izpildes vietā atbilstoši Izpildītāja iesniegtajai satiksmes organizācijas shēmai (ja attiecināms). Izpildītājam jānodrošina būvmateriālu pārvadāšanā izmantoto Objektam tieši piegulošo ceļu remonts. Pagaidu ceļa zīmēm, horizontālajiem apzīmējumiem, signālugunīm, kā arī to izvietojumam jāatbilst Latvijas Republikā spēkā esošajiem normatīvajiem aktiem. Maksa par šajā Līguma punktā noteiktajiem darbiem ir iekļauta Līguma summā.
4.2.9.14. Izpildītājam visā Būvdarbu veikšanas laikā ir jāpārbauda Projekta dokumentācijas atbilstība pareizai Būvdarbu veikšanas tehnoloģijai. Ja Būvdarbu izpildes gaitā rodas papildu izmaksas sakarā ar Darbu tehnoloģijas secības neievērošanu, tās tiek segtas uz Izpildītāja rēķina.
4.2.9.15. Nodrošināt jebkurā laikā būvinspektoru, Pasūtītāja pārstāvju, un citu kontrolējošo iestāžu un personu pilnvaroto personu iekļūšanu Būvdarbu izpildes vietā;
4.2.9.16. Ja Būvdarbi tiek apturēti saskaņā ar Līguma nosacījumiem, Izpildītājs veic visus nepieciešamos pasākumus, kas nodrošina izpildīto Darbu un materiālu saglabāšanu visu pārtraukuma laiku, nepasliktinot to kvalitāti.
4.2.9.17. Visus materiālu un konstrukciju novietošanas laukumus un pagaidu komunikāciju izveidošanu Izpildītājs veic uz sava rēķina. 
4.2.9.18. Izpildītājs Līguma izpildes laikā, t.i., no Objekta nodošanas akta Izpildītājam parakstīšanas brīža līdz Līgumā paredzēto Darbu pabeigšanai un nodošanai Pasūtītājam, ir atbildīgs par visu šī Līguma izpildei nepieciešamo un izmantojamo īpašumu, materiāliem, iekārtām, konstrukcijām. Bojājumu vai citā veidā radītu zaudējumu gadījumā, Izpildītājs zaudējumus sedz uz sava rēķina.

4.2.9.19. Izpildītājs Līguma izpildes laikā ir atbildīgs par faktisko paveikto Būvdarbu apjomu mērījumu pareizību;

4.2.9.20. Izpildītājs sagatavo un iesniedz Pasūtītājam visu Būvdarbu izpildes dokumentāciju, kas nepieciešama Līgumā noteiktā Objekta nodošanai ekspluatācijā. Objekta nodošanai ekspluatācijā nepieciešamo dokumentāciju Izpildītājs sagatavo un iesniedz savlaicīgi pirms Līgumā noteiktā Darbu izpildes termiņa beigām.

4.2.9.21. Izpildītājs ir atbildīgs, lai Darbu veikšanas procesā tiktu ievēroti Latvijas Republikā spēkā esošie būvnormatīvi, normatīvie akti, būvuzrauga un Pasūtītāja norādījumi, kas nav pretrunā ar Latvijas Republikā spēkā esošajiem tiesību aktiem un tāmju dokumentāciju, kā arī ievēro citus spēkā esošos normatīvos aktus, kas reglamentē šajā Līgumā noteikto darbu veikšanu, tajā skaitā darba aizsardzības, ugunsdrošības, elektrodrošības, sanitāros un apkārtējās vides aizsardzības noteikumus.
4.2.9.22. Izpildītājs kā Būvdarbu veicējs nodrošina laicīgu samaksas veikšanu visiem Būvdarbu izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem. Ar laicīgu norēķināšanos ir saprotama samaksa 60 (sešdesmit) dienu laikā pēc veikto Būvdarbu pabeigšanas un apakšuzņēmēja rēķina saņemšanas par attiecīgo Būvdarbu veikšanu.

4.2.9.23. Izpildītajam līgumos ar Apakšuzņēmējiem par Būvdarbu veikšanu ir jāiekļauj noteikumi izpildīto būvdarbu pieņemšanai, kas atbilst Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 5., 6.,9.,10. un 14.punktā punktā iekļautajam regulējumam, izņemot prasību veikt būves ekspertīzi. 

4.2.10. Līguma izpildē iesaistītā personāla un apakšuzņēmēju nomaiņu veikt ievērojot šādu kārtību:

4.2.10.1. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē;
4.2.10.2. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
4.2.10.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
4.2.10.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
4.2.10.3.2. tiek nomainīts apakšuzņēmējs, uz kura iespējām Būvuzņēmējs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Būvuzņēmējs atsaucies, apliecinot savu atbilstību Iepirkumā noteiktajām prasībām, vai tas atbilst Iepirkuma dokumentācijā minētajiem Publisko iepirkumu likumā pretendentu izslēgšanas gadījumiem;
4.2.10.3.3. Izpildītāja piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 EUR, atbilst Iepirkuma dokumentācijā minētajiem Publisko iepirkumu likumā attiecīgajiem pretendentu izslēgšanas gadījumiem;
4.2.10.3.4. Izpildītāja apakšuzņēmēja maiņas rezultātā tiktu izdarīti tādi grozījumi Izpildītājs piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
4.2.10.4.  Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. Pārbaudot jaunā apakšuzņēmēja atbilstību, Pasūtītājs piemēro Iepirkumā minētos attiecīgos Publisko iepirkumu likuma noteikumus. Likumā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
4.2.10.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta un šī Līguma noteikumiem. Par pieņemto lēmumu Pasūtītājs paziņo rakstveidā, nosūtot to pa faksu vai elektroniski, kā arī pa pastu uz Izpildītāja norādīto adresi.      

4.2.10.6.  Ne vēlāk kā uzsākot Līguma izpildi, Izpildītājam jāiesniedz būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) saraksts (ja saraksts jau nav iesniegts pēc iepirkuma līguma slēgšanas tiesību piešķiršanas), kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Izpildītājam jāpaziņo pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā

4.2.10.7. Par tādu apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē, kuru Izpildītājs ir tiesīgs veikt bez Pasūtītāja saskaņošanas, Izpildītājs informē Pasūtītāju rakstiski ne vēlāk kā 5 darba dienas pirms šādas apakšuzņēmēju nomaiņas vai papildu apakšuzņēmēju iesaistīšanas veikšanas. Paziņojumā jānorāda apakšuzņēmēja nosaukums, reģistrācijas numurs, kādas Darbu daļas izpildei apakšuzņēmējs tiek piesaistīts un datums, no kura apakšuzņēmējs sāks darbu Objektā.

4.2.11. uzņemties atbildību par pieaicināto apakšuzņēmēju (jebkurā to pakāpē) veiktā darba kvalitāti, kā arī par apakšuzņēmēju radītajiem zaudējumiem, gadījumā, ja Izpildītājs pieaicinājis apakšuzņēmējus. Nekāda apakšuzņēmēju pieņemšana un/vai līgumu ar apakšuzņēmējiem noslēgšana neatbrīvo Izpildītāju no saistībām vai atbildības šī Līguma sakarā. Izpildītājs ir pilnībā atbildīgs par to, lai apakšuzņēmēji ievērotu visas šī Līguma saistības;
4.3. Izpildītājs ir atbildīgs (tostarp, materiāli) par savu pienākumu neizpildes gadījumos noteikto saistību neievērošanas sekām Darbu izpildes vietā.
4.4. Izpildītājs ir atbildīgs par sadarbošanos ar citiem Pasūtītāja līgumsaistību izpildītājiem, jautājumos, kas skar piekļuves vai citu papildus pakalpojumu izpildi Objekta iekārtošanai (ja attiecināms).
4.5. Pēc Pasūtītāja pirmā pieprasījuma Izpildītājam ir pienākums 3 (trīs) darba dienu laikā, atbilstoši savai kompetencei un Pasūtītāja norādītājai noformēšanas un iesniegšanas formai, sagatavot ar Darbu norisi un Objekta stāvokli saistīto dokumentāciju, piemēram, bet ne tikai - konstatāciju akti un to pielikumi, paskaidrojumi, iknedēļas atskaites, Darba un izpilžu apjoma plāni, materiālu apstiprināšanas formas, aktuālās izpildes, to izvērsti skaidrojumi u.tml.

4.6. Izpildītājam ir arī citas šajā Līgumā un/vai normatīvajos aktos noteiktās tiesības un pienākumi.
4.7. Izpildītāja pienākums ir veikt atkritumu nodošanu atkritumu apsaimniekotājam, tādā veidā izpildot regulas Nr. 2021/241 5. panta 2. punkta un Eiropas Parlamenta un Padomes 2020. gada 18. jūnija Regulas (ES) Nr. 2020/852 par regulējuma izveidi ilgtspējīgu ieguldījumu veicināšanai un ar kuru groza Regulu (ES) Nr. 2019/2088, 17. pantā minētā principa "Nenodarīt būtisku kaitējumu" prasības, nododot Pasūtītājam pienākuma izpildi apliecinošu dokumentāciju.

5. PASŪTĪTĀJA TIESĪBAS UN PIENĀKUMI

5.1. Pasūtītājs apņemas sniegt visu tā rīcībā esošo informāciju, kas nepieciešama Projekta izstrādei, kā arī Darbu veikšanai. Nepieciešamības gadījumā sagatavojot pilnvarojumu Izpildītājam nepieciešamās informācijas saņemšanai no trešajām personām Pasūtītāja vārdā.
5.2. Pasūtītājam ir pienākums savlaicīgi un atbilstoši šī Līguma noteikumiem samaksāt Izpildītājam par kvalitatīvi izpildītu Darbu.

5.3. Pasūtītājs apņemas atļaut Izpildītājam izmantot Pasūtītāja rīcībā esošos piebraucamos autoceļus materiālu piegādei, iepriekš savstarpēji tos saskaņojot.

5.4. Ar Līgumu Pasūtītājs uz visu Darbu izpildes periodu pilnvaro Izpildītāju vai tā norīkotu personu veikt darba aizsardzības koordinatora pienākumus, saskaņā ar Noteikumiem.

5.5. Pasūtītājs apņemas savlaicīgi, bet ne vēlāk kā 2 (divas) darba dienas iepriekš informēt Izpildītāju par jebkuru savu darbību Objektā, ja tas var ietekmēt Izpildītāja darbu.

5.6. Pasūtītājam ir tiesības jebkurā laikā apmeklēt Objektu, ievērojot tehniskās drošības normas, un, nepieciešamības gadījumā, noformēt savus pamatotos aizrādījumus par Darbu izpildi un/vai Līguma saistību izpildes pārkāpumiem vai pārtraukt Darbus līdz trūkumu novēršanai. Šajā Līguma punktā noteiktās pārbaudes var veikt pats Pasūtītājs, kā arī Pasūtītājs pēc saviem ieskatiem ir tiesīgs pieaicināt jebkuras trešās personas šajā Līguma punktā noteikto pārbaužu veikšanai.
5.7. Pasūtītājs, pēc Izpildītāja paziņojuma par Darbu gatavību nodošanai un atbilstošas dokumentācijas saņemšanas, 5 (piecu) darba dienu laikā uzsāk veikt nepieciešamās darbības Darbu pieņemšanai, saskaņā ar normatīvajos aktos un Līgumā noteikto kārtību.
5.8. Pasūtītājam ir tiesības pieņemt neatkarīgu ekspertu Darbu izpildes kvalitātes kontrolei.

5.9. Pasūtītājam ir arī citas šajā Līgumā un/vai normatīvajos aktos noteiktās tiesības un pienākumi.
5.10. Pasūtītājam ir pienākums nodrošināt, lai Darbu izpildes laikā Izpildītājam būtu pieejams Pasūtītāja pārstāvis, kurš ir tiesīgs risināt Darbu gaitā radušos jautājumus. Pasūtītājs apņemas atrisināt visus Pasūtītāja kompetencē ietilpstošus un Darbu izpildes gaitā radušos jautājumus un sniegt Izpildītājam rakstisku atbildi 5 (piecu) darba dienu laikā no dienas, kad saņemts Izpildītāja rakstisks pieprasījums.

5.11. Pasūtītājam ir tiesības pieprasīt Izpildītājam segt tādus Objekta Būvdarbu vai to garantijas laikā atklātus trūkumu novēršanas vai papildus darbu izmaksas, kas radušies Objektam, izstrādātā Projektā vai Būvdarbos pieļauto kļūdu dēļ,  un to iemesls ir pieļautās Izpildītāja kļūdas. Strīda gadījumā Pasūtītājs, var pieaicināt atzītu ekspertu vai ekspertu grupu, kuru slēdziens būvniecības dalībniekiem ir saistošs. Eksperta izdevumus sedz vainīgā Puse.
5.12. Pasūtītājam ar Līgumu un bez papildu atlīdzības tiek nodotas Izpildītāja kā autora Autortiesību likuma 15. panta minētās esošās un nākamās mantiskās tiesības attiecībā uz Autortiesību objektiem, kas radīti saskaņā ar Līgumu. Minētās tiesības Pasūtītājs ir tiesīgs atsavināt citām personām. Pasūtītājs iegūst visas tiesības detalizēt, izmainīt, pārveidot, grozīt un papildināt Autortiesību objektus vai tā daļas, izmantot tos jaunu darbu radīšanai un pielāgot savām vajadzībām, un šādām darbībām jebkurā gadījumā nav nepieciešama atsevišķa Izpildītāja piekrišana.
5.13. Pasūtītājam ir tiesības rakstiski izteikt savas vajadzības, ierosinājumus un norādījumus par autoruzraudzības gaitu, kas ir saistoši Izpildītājam, ja tie nav pretrunā ar Būvprojektu, būvdarbu iepirkuma nolikumu, būvdarbu pretendenta piedāvājumu, būvdarbu līgumu un normatīvajiem aktiem, kā arī par patstāvīgi atklātajiem būvprojekta nepilnībām, objekta būvdarbu defektiem, pārkāpumiem un atkāpēm no līguma vai tehniskajām skicēm, būvdarbu iepirkuma nolikuma, būvdarbu pretendenta piedāvājuma, būvdarbu līguma un/vai Latvijas būvnormatīviem.
5.14. Pasūtītājam ir tiesības prasīt Līguma 4.2.1.punktā minētās Līguma saistību izpildes garantijas izdevējam veikt saistību izpildes garantijas summas izmaksu izsniegtās garantijas pilnā vai daļējā apmērā (atkarībā no potenciālā vai nodarītā kaitējuma apmēra), ja Izpildītājs atkārtoti nepilda šajā Līgumā noteiktās saistības (t.sk., kavē vai neveic Līguma vai kādas Darbu daļas izpildes un/vai defektu novēršanas u.tml.) pēc Pasūtītāja rakstveida brīdinājuma izteikšanas vai, ja Līguma darbība tiek izbeigta, pēc Pasūtītāja iniciatīvas saskaņā ar šī Līguma punktiem, kas paredz Pasūtītāja tiesības vienpusēji izbeigt Līguma darbību (izņemot Līguma 10.1.4.punkta gadījumā), vai, ja Līgumā noteiktais Līgumsoda apmērs sasniedz maksimāli iespējamo apmēru.

6. LĪGUMA CENA, DARBU PIEŅEMŠANA UN APMAKSAS KĀRTĪBA

6.1. Līguma kopējā summa, saskaņā ar Līgumam pievienoto Tāmi, atbilstoši Izpildītāja Finanšu piedāvājumam, ir __________ EUR (_______________), neieskaitot pievienotās vērtības nodokli (turpmāk – PVN), kas sastāv no samaksas par:
6.1.1. Projektēšanas darbu izpildi: __________ EUR (_______________) apmērā;

6.1.2. Autoruzraudzības veikšanu:__________ EUR (_______________) apmērā;

6.1.3. Būvdarbiem: _________ EUR (_______________) apmērā.

6.2. Līguma summa var mainīties, tikai mainoties nodokļu likmēm, ja to pieprasa Pasūtītājs un/vai, ja Darbu izpildes gaitā tiek konstatēts, ka nepieciešams mainīt veicamo Darbu apjomu, ievērojot Publisko iepirkumu likumā un šajā Līgumā noteikto kārtību. Izpildītājam nav tiesību prasīt papildu samaksu no Pasūtītāja, ja Būvdarbu izpildes laikā tiek konstatēts, ka Izpildītājs nav iekļāvis visus nepieciešamos Būvdarbus un/vai materiālus un/vai izmaksas, saskaņā ar Projektu un situāciju Objektā, kļūdījies Būvdarbu cenās, nav piedāvājis cenu par visu Būvdarbu apjomu, kas nepieciešami Būvdarbu pilnīgai pabeigšanai, Objekta pieņemšanai ekspluatācijā un nodošanai Pasūtītājam saskaņā ar Līgumu un tā pielikumiem Šajā punktā minētās papildu izmaksas, kas nepieciešamas, lai veiktu Būvdarbus tādā apjomā un kvalitātē, lai pilnā apmērā realizētu Projektu, sedz Izpildītājs (izņemot Līgumā atrunātos gadījumu par izmaiņu veikšanu Līgumā).
6.3. Rēķina apmaksa tiek uzskatīta par notikušu brīdī, kad Pasūtītājs ir veicis naudas summas pārskaitījumu no sava bankas konta Izpildītāja kontā. Strīdus gadījumā līgumā noteiktie Pasūtītāja maksājumi tiek uzskatīti par izpildītiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.

6.4. Līguma summa apmaksāta tikai pēc saskaņotas Līguma saistību izpildes garantijas saņemšanas šādā kārtībā:

6.4.1. Par Projektēšanas darbu izpildi:
6.4.1.1. Līguma 6.1.1.punktā minētās summas samaksa tiek veikta 10 (desmit) darba dienu laikā pēc Projekta akceptēšanas Būvvaldē (atzīmes veikšana būvniecības ieceres dokumentācijā par projektēšanas nosacījumu izpildi) un atbilstoša rēķina saņemšanas no Izpildītāja, pārskaitot to rēķinā norādītajā Izpildītāja norādītajā bankas kontā.
6.4.2. Par Autoruzraudzības darbu izpildi:

6.4.2.1. Līguma 6.1.2.punktā norādītā Autoruzraudzības cena tiek apmaksāta Izpildītājam par kvalitatīvi sniegtu Autoruzraudzība ar pārskaitījumu uz Izpildītāja norādīto norēķinu kontu, ne biežāk kā vienu reizi mēnesī par padarīto Autoruzraudzības darbu iepriekšējā mēnesī, samaksu aprēķinot proporcionāli paveikto Būvdarbu apjomam (proporcija tiek aprēķināta procentuāli).

6.4.3. Par Būvdarbu izpildi:

6.4.3.1. Līguma 6.1.3.punktā norādītā Būvdarbu summa tiek apmaksāta pa daļām ne biežāk kā vienu reizi mēnesī saskaņā ar iesniegtajiem aktiem par paveiktajiem Būvdarbiem:

6.4.3.1.1. Izpildītājs iesniedz Pasūtītājam Būvdarbu izpildes aktus un attiecīgo dokumentāciju par kārtējā mēnesī faktiski izpildīto Būvdarbu apjomu līdz nākamā mēneša 5.darba dienai. Izpildītājs iesniedz Pasūtītājam rēķinu par Būvdarbu izpildes aktā ietverto Būvdarbu pieņemšanu – 20 (divdesmit) darbdienu laikā no Būvdarbu izpildes akta abpusējas parakstīšanas vai pieņemšanas dienas Līguma 6.4.3.1.3. punktā un 6.4.3.1.4. d) apakšpunktā minētajā gadījumā. Par visiem izpildītajiem Būvdarbiem, tai skaitā par faktiski izpildītajiem Būvdarbiem pēdējā mēnesī rēķinu 20 (divdesmit) darbdienu laikā no Būvobjekta nodošanas un pieņemšanas akta abpusējas parakstīšanas dienas.
6.4.3.1.2. Pasūtītājs 20 (divdesmit) darba dienu laikā izskata saņemto dokumentāciju un
a) Pasūtītājs maksā Izpildītājam par iepriekšējā mēnesī faktiski izpildītajiem un Pasūtītāja pieņemtajiem Būvdarbiem 10 (desmit) darbdienu laikā no Būvdarbu veicēja sagatavota Līguma noteikumiem atbilstoša rēķina saņemšanas, izņemot Līguma 6.4.3.1.2. b) apakšpunktā minēto gadījumu;
b) par visiem izpildītajiem būvdarbiem, tai skaitā par faktiski izpildītajiem Būvdarbiem pēdējā mēnesī Pasūtītājs maksā Izpildītājam 30 (trīsdesmit) dienu laikā no izpildītāja sagatavota Līguma noteikumiem atbilstoša rēķina saņemšanas. Rēķinam pievieno atbilstoši Līguma 8.8. punktam noteikto garantijas saistību nodrošinājumu. 
6.4.3.1.3. Ja Pasūtītājs neparaksta Būvdarbu izpildes aktu Līguma 6.4.3.1.2. punktā minētajā termiņā, kā arī neiesniedz Būvdarbu veicējam Līguma 6.4.3.1.4. a) apakšpunktā minēto pretenziju vai ar atbildīgo Būvuzraugu saskaņotu Defektu aktu, uzskatāms, ka Pasūtītājs izpildītos Būvdarbus ir pieņēmis Līguma 6.4.3.1.2. punktā minētā termiņa pēdējā dienā.
6.4.3.1.4. Ja Pasūtītājam ir pretenzijas pret Būvdarbu kvalitāti:

a) Ja Pasūtītājs nepieņem Būvdarbus, tas iesniedz Izpildītājam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Būvdarbu izpildes aktu, ja nepilnības nav saistītas ar Būvdarbu kvalitāti, vai ar atbildīgo Objekta būvuzraugu saskaņotu defektu aktu. 

b) Ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbu apjomiem, Izpildītājs 10 (desmit) darbdienu laikā no defektu akta saņemšanas dienas iesniedz Pasūtītājam atbildīgā Būvdarbu vadītāja parakstītus rakstiskus iebildumus pret defektu aktā norādītajām nepilnībām.

c) Ja Pasūtītājs nepiekrīt Atbildīgā būvdarbu vadītāja iebildumiem attiecībā uz Defektu aktā iekļautajiem izpildīto Būvdarbu apjomiem vai Defektiem Būves konstrukcijās, viņam ir pienākums pasūtīt būves ekspertīzi par veikto Būvdarbu kvalitāti. Ekspertīzes uzdevums ir novērtēt faktiski izpildīto Būvdarbu apjomu, atbilstību Projekta dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu. 
d) Ja Būves ekspertīze neapstiprina Pasūtītāja Defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un Būvdarbu izpildes akta parakstīšana nav nepieciešama.

e) Ja Izpildītājs piekrīt Defektu aktā Pasūtītāja norādītajām nepilnībām vai ekspertīze apstiprina Defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto Defektu novēršanai, ņemot vērā Defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja Puses nevar vienoties, termiņu Defektu novēršanai nosaka Objekta būvuzraugs.
f) Ja Defekti ir konstatēti daļā Būvdarbu, tad Pasūtītājs pieņem tos Būvdarbus, kuru izpildē Defekti nav konstatēti. Pēc Defektu novēršanas izpildītos Būvdarbus ietver nākamā mēneša Būvdarbu izpildes aktā.
6.4.3.2. Nekvalitatīvi veiktie Būvdarbi netiek apmaksāti un tiek pārstrādāti uz Izpildītāja rēķina, t.sk., netiek kompensēta nekvalitatīvi izbūvēto darbu demontāža un trūkumu novēršanā izmantoto materiālu, tehnikas un darba stundu izmaksas, kas radušās Izpildītāja vainas dēļ.
6.4.3.3. Ja Izpildītājs pārstrādā nekvalitatīvi veiktos Būvdarbus, tad Pasūtītājs samaksā Izpildītājam par kvalitatīvi izpildītajiem Būvdarbiem (t.i., neapmaksājot ar nekvalitatīvo Būvdarbu novēršanu saistītos izdevumus) saskaņā ar šī Līguma 6.4.3.punktu. Ja Izpildītājs nepārstrādā nekvalitatīvi veiktos, tad Pasūtītājs ietur attiecīgo summu no Izpildītājam izmaksājamās summas saskaņā ar šī Līguma nosacījumiem.

6.4.3.4. Pēc Būvdarbu pilnīgas pabeigšanas Izpildītājs veic darbības atbilstoši Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 17.-18.punktā punktā iekļautajam regulējumam  Pasūtītājs izpildītāja iesniegto būvobjekta nodošanas un pieņemšanas aktu paraksta 10 (desmit) darbdienu laikā no tā saņemšanas dienas.

6.4.3.5. Būvdarbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Būvdarbu Defektiem, trūkumiem un neatbilstībām, un Būvdarbu veicējam ir pienākums novērst Defektu aktā norādītos vai garantijas laikā pieteiktos Būvdarbu defektus, trūkumus un neatbilstības par saviem līdzekļiem.
6.5. Izpildītājs Pasūtītājam rēķinu iesniedz elektroniski ar drošu elektronisko parakstu. Ja Izpildītājs rēķinu iesniedz elektroniski, bez rekvizīta “paraksts” vai droša elektroniskā paraksta, bet ar atzīmi “Rēķins sagatavos elektroniski un derīgs bez paraksta”, Pasūtītājs šādu rēķinu atzīst par attaisnojuma dokumentu un pieņem norēķina veikšanai. Rēķini tiek iesūtīti uz Pasūtītāja e-pasta adresi: rekini@kuldiga.lv. 
7. LĪGUMA IZPILDES TERMIŅI

7.1. Izpildītājam jāiesniedz Pasūtītājam visus darbu veikšanas atļaujas saņemšanai nepieciešamos dokumentus no Izpildītāja puses, atbilstoši spēkā esošo normatīvo aktu un tehniskās specifikācijas prasībām.
7.2. Ievērojot šī Līguma, Iepirkuma noteikumus un Izpildītāja piedāvājumu (Darbu izpildes grafiku), Darbu izpildi Izpildītājs apņemas veikt ____,  nodrošinot, ka:

7.2.1. Projekts tiek izstrādāts  ___ laikā no šī Līguma noslēgšanas dienas;
7.2.2. Būvdarbi tiek pabeigti ___ mēnešu laikā no Līguma noslēgšanas dienas.
7.3. Darbi (vai to posms) tiek uzskatīts par pabeigtiem, ja iestājas šādi nosacījumi:
7.3.1. Projektēšanas darbiem:

7.3.1.1. pēc Projektēšanas darbu izpildes, Izpildītājs uzaicina Pasūtītāju saskaņot Projektu, iesniedzot visu ar tā izpildi saistīto dokumentāciju Būvniecības informācijas sistēmā - http://bis.gov.lv (BIS); ;  
7.3.1.2. Pasūtītājs, Līguma pielikumā noteiktajā termiņā, no šāda uzaicinājuma saņemšanas saskaņo Projektu vai rakstiski sniedz motivētus iebildumus, t.sk., Pasūtītājs ir tiesīgs nepieņemt Projektu, ja tas konstatē, ka tas ir izpildīts nekvalitatīvi vai nepilnīgi, vai neatbilst šī Līguma noteikumiem. Šādā gadījumā Pasūtītājs sastāda piezīmes par Projektu, kurā norāda konstatētos trūkumus un to novēršanas termiņus, un iesniedz tās Izpildītājam. Šajā punktā noteiktais trūkumu novēršanas termiņš neietekmē Pasūtītāja tiesību aprēķināt un ieturēt līgumsodu par Izpildītāja saistību izpildes kavējumu. Trūkumu novēršana notiek par Izpildītāja līdzekļiem.
7.3.1.3. Pēc Izpildītāja paziņojuma par Pasūtītāja norādīto trūkumu novēršanu (ja attiecināms), Pasūtītājs veic atkārtotu Projektu saskaņošanu šajā Līgumā noteiktajā kārtībā;
7.3.1.4. Pēc Pasūtītāja veiktās Projekta saskaņošanas, Izpildītāja pienākums ir nodrošināt Pakalpojuma gatavību iesniegšanai BIS, tai skaitā, novērst piezīmes. Piezīmju novēršana notiek par Izpildītāja līdzekļiem. Projekts iesniedzams akceptēšanai BIS.
7.3.1.5. Projekts uzskatāms par pabeigtu pēc atzīmes veikšana būvniecības ieceres dokumentācijā par projektēšanas nosacījumu izpildi.
7.3.2. Autoruzraudzības darbi uzskatāmi par pabeigtiem, kad Pasūtītājs un Izpildītājs ir parakstījuši Būvdarbu nodošanas – pieņemšanas aktu, Objekts ir nodoti ekspluatācijā un Pasūtītājs ar Autoruzraugu parakstīja Autoruzraudzības darbu nodošanas –  pieņemšanas aktu.
7.3.3. Būvdarbiem:

7.3.3.1. Izpildītājs ir izpildījis Tāmē paredzētos Būvdarbus  atbilstoši Līgumam;
7.3.3.2. Izpildītājs ir iesniedzis Pasūtītājam visu ar Objekta Būvdarbu izbūvi saistīto dokumentāciju (cik attiecināms);
7.3.3.3. Izpildītājs un Pasūtītājs ir parakstījuši visu Būvdarbu pieņemšanas - nodošanas aktu.
7.4. Šī Līguma izpildes termiņu, ievērojot Līgumā noteikto kārtību, puses var grozīt, par to noslēdzot papildus vienošanos rakstveidā šādos gadījumos:

7.4.1. ja nepārvaramas varas vai tehnoloģiskās pauzes rezultātā tiek apgrūtināta vai uz laiku ir neiespējama Līgumā noteikto Darbu izpilde;

7.4.2. ja kādas Puses saistību neizpildes dēļ ir tikusi apgrūtināta otras Puses saistību izpilde;

7.4.3. ja Darbu veikšanu ir kavējuši no ilggadējiem statistiski vidējiem rādītājiem būtiski atšķirīgi nelabvēlīgi klimatiskie apstākļi;

7.4.4. Ja Pasūtītājs liedz vai no viņa atkarīgu apstākļu dēļ tiek kavēta piekļūšana Objektam vai konkrētu darbu izpilde no Izpildītāja neatkarīgu iemeslu dēļ;
7.4.5. Ja Pasūtītājs, būvuzraugs vai autoruzraugs (ja attiecināms) ir kavējis vai apturējis darbu veikšanu no Izpildītāja neatkarīgu iemeslu dēļ;
7.4.6. Ja atbilstoši Līgumā noteiktajai kārtībai, tiek veiktas izmaiņas darbu daudzumos, saskaņā ar Līguma 11.nodaļu;
7.4.7. Ja darbu izpildi kavējuši citi, ar Izpildītāja darbību nesaistīti apstākļi vai trešo personu darbība/bezdarbība un pie attiecīgā kavējuma iestāšanās nav vainojams Izpildītājs.

7.5. Ja Darba izpildes gaitā ir nepieciešamas līguma termiņa izmaiņas, tad Izpildītājs iesniedz Pasūtītājam pamatojumu termiņa pagarinājumam, kurā norāda Darba izpildes termiņa kavēšanas iemeslus, pieprasītā termiņa pagarinājuma pamatojumu, izmainītu Darba izpildes kalendāro grafiku, kā arī citu Pasūtītāja pieprasītu informāciju. Gadījumos, kad termiņa pagarinājums nepieciešams papildus darbu veikšanai, taču papildus darbus iespējams veikt paralēli citiem darbiem un to veikšana neprasa būtisku papildus darbaspēka resursu piesaistīšanu, līguma izpildes termiņš papildus darbu dēļ, netiek pagarināts.

7.6. Piegādātāju vai apakšuzņēmēju saistību pret Izpildītāju neizpilde nevar būt pamatojums darbu līguma izpildes termiņa pagarinājumam.

7.7. Pasūtītājs pēc Līguma noslēgšanas ir gatavs ar Objekta nodošanas aktu nodot Izpildītājam Objektu un atbildību par to, kā arī uzturēšanu uz būvniecības darbu laiku, noteiktajā apjomā.

8. KVALITĀTES GARANTIJAS UN DEFEKTU NOVĒRŠANA

8.1. Izpildītājs apliecina, ka izpildīto būvdarbu garantijas laiks ir __ (atbilstoši piedāvājumam) mēneši no dienas, kad parakstīts akts par Darbu nodošanu.
8.2. Darbu izpildes laikā konstatēto darbu defektu novēršanā tiek pielietoti šādi noteikumi:

8.2.1. Izpildītājs novērš visus pārbaudes aktā konstatētos defektus;

8.2.2. Izpildītāja vainas dēļ radušos defektus, Izpildītājs novērš uz sava rēķina Līgumā noteiktā Darbu izpildes termiņa ietvaros. Gadījumā, ja konstatētie trūkumi, nepilnības un defekti netiek novērsti, tad Pasūtītājam ir tiesības tos novērst uz Izpildītāja rēķina, šo darbu veikšanu uzdodot citiem komersantiem. Savukārt, Izpildītājam ir pienākums atlīdzināt Pasūtītājam visas izmaksas, kas tam radušās saistībā ar trūkumu, nepilnību un defektu novēršanu, ja Līguma ietvaros ieturētā naudas summas apmērs nav bijis pietiekams konstatēto defektu novēršanai.
8.2.3. ja Izpildītājs uzskata, ka viņš nav vainojams defektā, tad Izpildītājs par to nekavējoties rakstveidā ziņo Pasūtītājam un sniedz savu iebildumu pamatojumu. Ja Pasūtītājs nepiekrīt Izpildītāja argumentiem un pieprasa novērst defektu, tad šis pieprasījums ir saistošs Izpildītājam un atteikšanās gadījumā, Pasūtītājs ir tiesīgs pieaicināt defekta novēršanai citu darba veicēju un samazināt Līguma summu par nepadarīto Darbu izmaksu summu, attiecīgi šādā gadījumā ieturot radušos izdevumus no Izpildītājam izmaksājamās Līguma summas kārtējā maksājuma.

8.2.4. Gadījumā, ja Izpildītājs nepiekrīt Līguma 8.2.1.-8.2.3.punkta kārtībā izvirzītajām Pasūtītāja prasībām, tad Puses kopēji organizē neatkarīgu ekspertīzi, ar kuru konstatē veikto Darbu atbilstību vai neatbilstību Projekta, Līguma un tā pielikumu un normatīvo aktu prasībām un nosacījumiem. Ja Puses nevar vienoties par būvekspertu, tad to izvēlas un slēdz līgumu Pasūtītājs. Neatkarīgas ekspertīzes rezultātā sagatavotais ekspertīzes atzinums ir saistošs Pusēm. 

8.2.5. Ja organizētās ekspertīzes rezultātā tiek apstiprināta Izpildītāja prasību un paziņojumu nepamatotība attiecībā uz Darbu atbilstību Projekta, Līguma un tā pielikumu un/vai normatīvo aktu prasībām, tad Izpildītājs sedz visus ar Darba nodošanas kavēšanu saistītos Pasūtītāja zaudējumus un izmaksas, noteiktos līgumsodus par Darbu izpildes termiņu kavējumu, kā arī visas ar veikto ekspertīzi saistītās izmaksas un izpilda visas Izpildītājam Līguma 8.2.1.-8.2.3. punktā noteiktās saistības.

8.2.6. Ja ekspertīzes rezultātā ir konstatēta Darbu atbilstība Projekta, Līguma un tā pielikumu un normatīvo aktu prasībām, tad Pasūtītājs sedz visas ar ekspertīzi saistītās izmaksas un rīkojas saskaņā ar Līguma prasībām.

8.3. Garantijas laikā Izpildītājs par saviem līdzekļiem novērš Objekta ekspluatācijas laikā konstatētos Darbu un vai materiālu defektus 5 (piecu) darba dienu laikā no brīža, kad Izpildītājs saņēmis no Pasūtītāja rakstisku pretenziju par atklāto defektu. Pretenzija tiek nodota šādā kārtībā:

8.3.1. Pretenziju Pasūtītājs nodod Izpildītājam personīgi, par Pretenzijas saņemšanu Izpildītājs parakstās uz Pasūtītāja eksemplāra;

8.3.2. Ja Pretenziju Pasūtītājs nevar nodot Izpildītājam personīgi, tad Pretenzija tiek nosūtīta uz Izpildītāja šajā Līgumā norādīto e-pasta adresi vai juridisko adresi ierakstītā vēstulē, skaitot, ka šajā gadījumā Izpildītājs to ir saņēmis 7 (septītajā) dienā pēc vēstules nodošanas pastā. 

8.4. Ja objektīvu iemeslu dēļ 5 (piecu) darba dienu laikā defektu novērst nav iespējams, Puses šo dienu laikā vienojas par citu termiņu defektu novēršanai.

8.5. Ja Izpildītājs uzskata, ka viņš nav vainojams par garantijas laikā radušos defektu, tad par to 5 (piecu) darba dienu laikā no pretenzijas saņemšanas brīža rakstveidā ziņo Pasūtītājam un sniedz savu iebildumu pamatojumu. 

8.6. Ja Pasūtītājs Līguma 8.5.punktā noteiktajā termiņā nesaņem Izpildītāja paziņojumu, uzskatāms, ka viņš piekritis izvirzītai Pretenzijai. Strīda gadījumā Puses ir tiesīgas pieaicināt ekspertu, kurš nosaka defekta cēloni. Ja Puses nevar vienoties par būvekspertu, tad to izvēlas un slēdz līgumu Pasūtītājs. Eksperta Izdevumus sedz analoģiski Līguma 8.2.5. un 8.2.6.punkta kārtībā.

8.7. Ja Garantijas laikā konstatētie Darbu vai materiālu defekti netiek novērsti Līguma 8.3., 8.4. un 8.5.punktos noteiktajā kārtībā, tad:

8.7.1. Pasūtītājam ir tiesības šo defektu novēršanai pieaicināt citu Izpildītāju, bet samaksu par veiktajiem darbiem pieprasīt no Izpildītāja, piestādot tam attiecīgus rēķinus un Izpildītāja pienākums ir apmaksāt šos rēķinus pilnā apmērā. 
8.7.2. Līdz brīdim, kamēr Izpildītājs iesniedz Pasūtītājam garantijas perioda garantiju, defektu novēršanai radušos izdevumus Pasūtītājs ir tiesīgs segt no Izpildītājam izmaksājamās Līguma summas. Gadījumā, ja Pasūtītājs ir veicis izdevumu segšanu šajā Līguma punktā noteiktajā kārtībā, tad, veicot Izpildītājam pēdējā maksājuma izmaksu (t.i., gadījumā, kad Izpildītājs iesniedz bankas garantijas laika garantiju vai apdrošināšanas sabiedrības garantijas laika polisi), Pasūtītājs no tās ietur visas summas par kādām ir segti minētie izdevumi. Visus izdevumus, kas pārsniedz garantijas laika garantijas limitu, uz sava rēķina sedz Izpildītājs, atbilstoši Pasūtītāja piestādītajam rēķinam.
8.8. Izpildītājam 1 (viena) mēneša laikā pēc Darbu pieņemšanas - nodošanas akta abpusējas parakstīšanas jāiesniedz Pasūtītājam garantijas laika garantiju (bankas garantijas vai apdrošināšanas sabiedrības polises formā) par to, ka garantijas devējs normatīvajos aktos būvniecības jomā noteiktajā minimālajā garantijas termiņa laikā garantē zaudējumu segšanu 5 % (piecu procentu) apmērā no Līguma summas Būvdarbiem, gadījumā, ja garantijas ņēmējs (Izpildītājs) neveic garantijas laikā atklāto defektu novēršanu.  

9. PUŠU ATBILDĪBA

9.1. Ja Darbu pieņemšanas procesā tiek konstatēti līdz galam nepadarīti Darbi, defekti un atkāpes, tad Darbu pieņemšana pārtraucama un par to sastādāms abpusējs akts.

9.2. Izpildītājam, ja tas pieļāvis atkāpes no Līguma noteikumiem, Līgumā norādītajā termiņā ar saviem spēkiem un līdzekļiem jāizpilda savas vainas dēļ nepadarītie Darbi un/vai jānovērš defekti.

9.3. Darbu izpildes termiņa pagarināšanas gadījumā, kas notikusi Izpildītāja vainas dēļ, segt visas izmaksas un zaudējumus, kas Pasūtītājam radušies uz pagarināto darbu izpildes termiņu. Šajā punktā noteikto zaudējumu atlīdzība neizslēdz citu neminēto zaudējumu pieprasīšanu, kā arī līgumsoda piemērošanu par darbu izpildes termiņa kavējumu.
9.4. Neatbilstoša veikto darbu kvalitāte nav pamats Darbu veikšanas termiņa pagarinājumam un neatbrīvo Izpildītāju no šajā sadaļā minētās materiālās atbildības.

9.5. Līguma saistību neizpildes gadījumā vainīgā Puse atlīdzina otrai Pusei radītos tiešos zaudējumus.

9.6. Netiešie zaudējumi - neiegūtie ienākumi, kurus cietušais būtu saņēmis, otrai Pusei izpildot saistības, netiek atlīdzināti.

9.7. Par jebkuru Līgumā noteikto termiņu (izņemot tos, kuru neievērošanas rezultātā Līgums nestājas spēkā) un/vai Līguma pielikumā pievienotā Darbu izpildes kalendārajā grafikā noteikto Darbu vai atsevišķu Darbu daļu izpildes termiņa nokavēšanu Pasūtītājs ir tiesīgs piemērot Izpildītājam līgumsodu 0,1% (nulle komats viens procents) apmērā no Līguma summas par katru nokavējuma dienu, bet ne vairāk par 10 % no laikus neizpildītās Darba daļas summas par katru nokavēto dienu (t.i., no 6.1.1., 6.1.2., vai 6.1.3. punktā noteiktajām summām).

9.8. Tāda pati, tas ir, Līguma 9.7.punktā minētā atbildības apmērs ir, ja Izpildītājs nav ievērojis līdz galam nepadarīto Darbu izpildes un pieļauto defektu novēršanas termiņus, kādi konstatēti, pieņemot padarītos Darbus vai šajā Līgumā paredzētos garantijas termiņos.

9.9. Ja tiek konstatēts, ka izpildītie Būvdarbi neatbilst Projektam un šīs Būvdarbu izmaiņas nav saskaņotas normatīvajos aktos noteiktajā kārtībā, Pasūtītājam ir tiesības prasīt no Izpildītāja līgumsodu 0,1% (nulle komats viens procents) apmērā no Līguma 6.1.3. punktā noteiktās Līguma summas daļas par Būvdarbu veikšanu Objektā par katru konstatēto gadījumu.
9.10. Ja Izpildītājs nenodrošina bankas izsniegtas garantijas laika garantijas vai apdrošināšanas sabiedrības izsniegtas garantijas laika polises iesniegšanu Līgumā noteiktā termiņā vai iesniegtās garantijas vai polises nepārtrauktu spēkā esamību līdz Līgumā noteiktā garantijas laika termiņa beigām, tad par katru dienu, kad kavēts attiecīgais pienākums, Pasūtītājam ir tiesības pieprasīt Izpildītājam Līgumsodu 0,1% (nulle komats viens procents) apmērā no Līguma summas par katru nokavējuma dienu, taču kopumā ne vairāk kā 10% no Līguma summas. 

9.11. Ja pēc Līguma ir nokavēta samaksa par Darbu, Izpildītājs ir tiesīgs piemērot Pasūtītājam līgumsodu par katru nokavēto dienu 0,1% (nulle komats viens procents) apmērā no Līguma summas, kuras samaksa tiek kavēta, bet ne vairāk par 10 % no Līguma summas daļas, kuras samaksa tiek kavēta.

9.12. Līgumsoda samaksa neatbrīvo nevienu no līgumslēdzējām Pusēm no līgumsaistību izpildes pilnā apjomā. Līgumsods netiek ieskaitīts zaudējumu apmērā.

9.13. Izpildītājs ir atbildīgs par zaudējumiem, kādus viņš ar savu darbību vai bezdarbību ir nodarījis Pasūtītājam vai trešajām personām, kā arī par iespējamiem trešo personu prasījumiem pret Pasūtītāju nekvalitatīvi izpildītu vai termiņā neizpildītu Darbu dēļ.
9.14. Pasūtītājam, veicot Līgumā noteiktos maksājumus, ir tiesības ieturēt no tiem aprēķinātos līgumsodus, Pasūtītājam nodarītos zaudējumus, ekspertīzes izmaksas u.c., kas aprēķināti Izpildītājam saskaņā ar Līguma un/vai normatīvo aktu nosacījumiem.

9.15. Gadījumā, ja Izpildītājs un/vai tā piesaistītie apakšuzņēmēji sabojā trešo personu un/vai Pasūtītāja mantu vai nodara kaitējumu trešo personu un/vai Pasūtītāja pārstāvju dzīvībai vai veselībai, tad Izpildītājs uzņemas visu un jebkādu atbildību par nodarījumu un tā radītajām sekām.

10. LĪGUMA LAUŠANA

10.1. Pasūtītājs ir tiesīgs vienpusēji atkāpties un lauzt Līgumu Publisko iepirkumu likuma 64.pantā noteiktajos gadījumos, kā arī šādos gadījumos:

10.1.1. ja Izpildītājs no tā atkarīgu apstākļu dēļ nepilda, pārtrauc vai nav spējīgs veikt no Līguma izrietošās saistības un pienākumus (t.sk., nav uzsācis Projekta izstrādi vai Darbus vai kavē jebkādu Līgumā noteikto Darbu daļu vai pienākumu izpildes termiņus u.c.), vai jebkurā citā veidā skaidri izrāda nespēju veikt Līgumu noteikto saistību izpildi, un tas nav saistīts ar nepārvaramas varas vai no Pasūtītāja atkarīgiem apstākļiem, kas nebūtu atrunāti Līgumā, vai trešo personu darbības/bezdarbības, pie kuras nav vainojams Izpildītājs. Jebkurā gadījumā par kavējumu vai nespēju veikt Projekta izstrādi vai Darbus Līgumā noteiktajos termiņos tiks uzskatīts jebkāds darbu izpildes kavējums par 7 (septiņām) darba dienām; 

10.1.2. ja Projekta izstrāde vai veiktie Darbi neatbilst normatīvo aktu vai Līguma dokumentu (t.sk., Projektēšanas uzdevuma, Projekta u.c. Līguma pielikumu) prasībām;

10.1.3. ja Izpildītājs atzīts par bankrotējošu vai maksātnespējīgu, vai ir Izpildītājam ir uzsākts maksātnespējas process vai Izpildītājs tiek izslēgts no Būvkomersantu reģistra;

10.1.4. ja tiek samazināts, pārtraukts vai nav pieejams finansējums, kas Objektam paredzēts valsts investīcijās, attiecīgajos struktūrfondos vai pašvaldības pamatbudžetā;
10.1.5. ja Izpildītājs neiesniedz Pasūtītājam darbu vadīšanā iesaistīto ārvalstīs profesionālo kvalifikāciju ieguvušo būvdarbu vadītāju profesionālās kvalifikācijas atzīšanas Latvijas Republikā apliecību kopijas (ja attiecināms) un nav veicis personāla maiņai nepieciešamās darbības;
10.1.6. ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā ja minētie apstākļi (sankcijas) bija pastāvējuši arī pirms Līguma noslēgšanas, bet Pasūtītājam tie nebija zināmi;
10.1.7. ja Izpildītājs Pasūtītājam nodarījis zaudējumus, t.sk., ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju, un minētā korekcija izriet no Izpildītāja pieļauta Līguma pārkāpuma; 

10.1.8. ārējā normatīvajā aktā noteiktajos gadījumos;

10.2. Līguma 10.1.1.- 10.1.8. punktos noteikto iemeslu iestāšanās gadījumos:

10.2.1. Līgums tiek izbeigts paziņojuma kārtībā, t.i., Pasūtītājam ir tiesības lauzt Līgumu vismaz 10 (desmit) darba dienas iepriekš rakstveidā par to informējot Izpildītāju;

10.2.2. Pasūtītājam ir pienākums pieņemt ar aktu faktiski paveiktos un kvalitatīvi veiktos Darbus;

10.2.3. Pasūtītājs pārņem darbus savā kontrolē un var pieaicināt (ja attiecināms) citus darba veicējus;

10.2.4. Līguma 10.1.4. punktā paredzētajā gadījumā, Pasūtītājam ir tiesības, vienojoties ar Izpildītāju, apmaksāt ar Būvdarbu pārtraukšanu un iespējamajiem Objekta iekonservēšanas darbiem saistītās izmaksas.

10.3. Līguma laušanas gadījumā starp Pusēm ir jāveic pilns norēķins 10 (desmit) darba dienu laikā no dienas, kad puses ir parakstījušas aktu par faktiski izpildītajiem darbiem, ja Izpildītājs ir iesniedzis Līguma noteikumiem un šajā punktā minētajam aktam atbilstošu rēķinu, ieskaitot apmaksu par kvalitatīvi veiktajiem Darbiem līdz Līguma laušanas dienai, kā arī visu šinī Līgumā paredzēto sodu samaksu un zaudējumu atlīdzību izmaksu/ieturēšanu un vai tml.

10.4. Līguma pārtraukšanas gadījumā Izpildītājs nekavējoties vai arī noteiktajā datumā pārtrauc darbus (ja attiecināms), veic visus pasākumus, lai Objekts un darbi tiktu atstāti nebojātā, drošā stāvoklī un atbilstoši normatīvo aktu prasībām, sakopj Objektu (ja attiecināms) un nodod Pasūtītājam uz attiecināmo dokumentāciju, nodrošina, lai personāls un apakšuzņēmēji atstātu Objektu, kā arī veic citas darbības, par kurām Puses ir vienojušās.
10.5. Gadījumā, ja Pasūtītājs nokavē maksājumu veikšanas termiņu vairāk par 30 (trīsdesmit) dienām, Izpildītājam ir tiesības vismaz 10 (desmit) darba dienas iepriekš ar ierakstītu vēstuli brīdināt Pasūtītāju par Līguma laušanu. Izpildītājam laužot līgumu šajā punktā noteiktā kārtībā, ir tiesības saņemt atlīdzību no Pasūtītāja par tā izpildītajiem darbiem līdz Līguma laušanas dienai.
10.6. Pusēm rakstiski vienojoties ir tiesības izbeigt Līgumu arī citu iemeslu dēļ.

11. IZMAIŅAS LĪGUMĀ

11.1. Puses, savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61. pantā noteikto kārtību attiecībā uz grozījumu veikšanu. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. 

11.2. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Līguma 11.3.punktā minētajos gadījumos.

11.3. Būtiski Līguma grozījumi ir pieļaujami jebkurā no šādiem gadījumiem:

11.3.1. Šajā apakšpunktā atrunāto izmaiņu maksimālais apjoms nedrīkst pārsniegt 50% no Līguma summas šādos gadījumos:

11.3.1.1. ievērojot Līguma 10.5. punktu un ar to saistītos punktus, paredzēts veikt darbu izpildes laikā papildus atklātus darbus vai darbu izpildes laikā konstatēti izslēdzami darbi, vai

11.3.1.2. vienības cenu veidojošo komponenšu (piemēram, materiālu, energoresursu, degvielas) izmaiņas sakarā ar Pusēm neietekmējamiem objektīviem apstākļiem (straujš, neparedzēts cenu kāpums, ģeopolitiskie apstākļi, piegāžu embargo u.tml., kuru iepriekš nevarēja paredzēt) vai pārskata perioda Patēriņa cenu indeksa būtiskas svārstības (inflācija), kas ietekmē kopējo Līguma cenu. Izmaiņas veicamas šādā kārtībā:

11.3.1.2.1. Izmaiņas nav veicamas Līguma darbības pirmajā pusgadā; 

11.3.1.2.2. Nākamajā Līguma darbības periodā izmaiņas veicamas ne biežāk kā reizi trijos mēnešos (ceturksnī), apkopojot un salīdzinot rādītājus – attiecīgā darbības ceturkšņa sākuma mēneša pret piedāvājuma iesniegšanas mēnesi vai pēdējo cenu izmaiņu veikšanas mēnesi;

11.3.1.2.3. Ierosinot Līguma cenu paaugstinošas izmaiņas, pierādīšanas pienākums gulstas uz Izpildītāju;

11.3.1.2.4. Cenas izmaiņām jābūt pamatotām un pierādāmām, piemēram, ar Centrālās statistikas pārvaldes datiem, Centrālās statistikas pārvaldes izdotu izziņu vai citiem līdzvērtīgiem publiski pieejamiem datiem vai tirgus cenas izpētes datiem;
11.3.1.2.5. Pasūtītājam ir tiesības veikt izmaiņas (palielināt vai samazināt), ja noteiktās komponentes procentuālās (pieauguma/samazinājuma) izmaiņas ir vienādas vai lielākas par +/- 5 % ;

11.3.1.2.6. Cenas izmaiņas tiek piemērotas Darbiem, kas tiks veikti pēc izmaiņu veikšanas (atlikušiem Darbu apjomiem).

11.3.2. nepieciešams pagarināt Līguma darbības termiņu, ievērojot Līguma 7.4.-7.5.punkta nosacījumus;

11.3.3. Izpildītāju aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrajā daļā paredzētie izslēgšanas noteikumi, kā arī tie šā likuma 42. panta otrajā daļā paredzētie izslēgšanas noteikumi (ja attiecināms), kurus pasūtītājs sākotnēji ietvēris paziņojumā par līgumu vai iepirkuma procedūras dokumentos. Šādā gadījumā nepieciešama otra komersanta piekrišana. Saistību nodošana nedrīkst apdraudēt Līguma izpildes termiņu un grozīt Līguma summu.

11.4. Izpildītājs nav tiesīgs veikt patvaļīgu darbu vai to apjomu maiņu. Gadījumā, ja tas ir nepieciešams, Izpildītājs iesniedz Pasūtītājam aprakstu par nepieciešamajām izmaiņām Līgumā, norādot to ietekmi uz Līguma cenu. Ja Pasūtītājs atzīst Izpildītāja prasījumu par pamatotu, ievērojot Publisko iepirkumu likuma noteiktās tiesību normas attiecībā uz iepirkuma līguma grozīšanu, tiek sagatavotas izmaiņas Līgumā, kas stājas spēkā pēc abpusējas to parakstīšanas un kļūst par neatņemamu šī Līguma sastāvdaļu.

11.5. Līgumā noteiktos Būvdarbu daudzumus un (ja attiecināms) Līguma summu Puses var grozīt:

11.5.1. ja faktiskie darbu daudzumi ir lielāki/mazāki nekā Projekta dokumentācijā paredzētie un ir ievēroti Līguma 11.6. punkta nosacījumi;

11.5.2. par darbiem, kas nav paredzēti Iepirkuma Tehniskajās specifikācijās, Projekta minimālā sastāvā izstrādes laikā vai Projektēšanas darbu laikā (atkarībā no Līguma izpildes stadijas) nebija iespējams paredzēt šo Darbu nepieciešamību, un ir radušies Izpildītājam neparedzamu apstākļu dēļ un nav tehniski nodalāmi, neradot ievērojamas grūtības Pasūtītājam, un ir ievēroti Līguma 11.7., - 11.9. punkta nosacījumi (kur attiecināms).
11.6. Faktiskajiem darbu daudzumiem jābūt saskaņotiem ar Būvuzraugu, Autoruzraugu (ja attiecināms) un Pasūtītāju, kā arī uzmērītiem atbilstoši normatīvajos aktos noteiktajai kārtībai. 

11.7. Pasūtītājs ir tiesīgs veikt izmaiņas darbu daudzumos Līguma darbības laikā, lai Līguma ietvaros veiktu darbus, kas nav minēti Projekta dokumentācijā un kurus Projektēšanas darbu laikā nebija iespējams paredzēt, bet ir uzskatāmi par nepieciešamiem, lai sasniegtu Projekta dokumentācijā minēto galarezultātu un lai nodrošinātu Objekta normālu funkcionēšanu, atbilstoši tiem mērķiem, kuriem tas paredzēts, ievērojot arī tās prasības, kas būvei tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētā objekta funkcionālo nozīmi, šādos gadījumos:

11.7.1. Izmaiņas sakarā ar Projekta dokumentācijas izstrādes laikā veikto pieņēmumu neatbilstību esošai situācijai;

11.7.2. Neprecīza vai nepilnīga Projekta dokumentācijas izstrādei nepieciešamā informācija, ja tā nav bijusi pieejama Projekta autoram; 

11.7.3. Būvdarba izpildes laikā atklātas neprecizitātes topogrāfiskajā plānā, vai ģeoloģiskās izpētes datos, vai citos projektēšanas izejmateriālos, kas nesakrīt ar Projekta dokumentācijā norādīto;

11.7.4. Būvdarbu izpildes laikā konstatētas Projekta dokumentācijā neparedzētas komunikācijas, apakšzemes būve u.tml., kuru nojaukšanai, saglabāšanai vai atjaunošanai jāparedz papildus Būvdarba apjomi;

11.7.5. Būvdarba izpildes gaitā Pasūtītājs saņēmis trešo personu pamatotas prasības, kas rada nepieciešamību veikt papildus darbus, lai nepasliktinātu esošo situāciju;

11.7.6. Citos objektīvi pamatotos gadījumos, izvērtējot darbu nepieciešamību.

11.8. Vienību cenu noteikšana Darbu daudzumu izmaiņu gadījumā:

11.8.1. Izpildītāja piedāvājumā norādītās izmaksas, t.sk., vienību cenas, virsizdevumi un peļņas procentu apmērs ir spēkā nemainīgs visu Līguma darbības periodu;

11.8.2. Ja izmainītos Darbu daudzumos Projektētājs (Autoruzraugs) ir iekļāvis Iepirkuma Līguma tāmei analoģiskus Darba veidus, tad šiem izmaiņu darbiem tiek piemēroti Līguma tāmes vienību esošie izcenojumi;

11.8.3. Ja ieslēdzamie Darbi ietver pozīcijas, kas nav minētas Iepirkuma Darbu daudzumos un Projektētājs (Autoruzraugs) tos nav pielīdzinājis kādam no Iepirkuma tāmes Darba veidiem, tad izmaksas Izpildītājs nosaka atbilstoši esošai tirgus situācijai, iesniedzot atbilstošus pierādījumus un saskaņojot, saskaņojot tās ar Pasūtītāju;

11.8.4. Ja Pasūtītājs nesaskaņo Izpildītāja 12.8.3.punkta kārtībā piedāvātās vienību cenas, tad Pasūtītājs tās koriģē ievērojot Būvuzrauga norādījumus vai, ja nepieciešams, pieaicinot Pušu savstarpēji atzītu ekspertu – Būvuzrauga norādījumi vai (ja bijis nepieciešams – būveksperta atzinums) ir saistošs Pusēm. Ja Puses nevar vienoties par būvekspertu, tad to izvēlas un slēdz līgumu Pasūtītājs. Neatkarīgas ekspertīzes rezultātā sagatavotais ekspertīzes atzinums ir saistošs Pusēm. Eksperta Izdevumus sedz analoģiski Līguma 8.2.5. un 8.2.6.punkta kārtībai.

11.9. Pasūtītājs var veikt Darba daudzumu samazināšanu atbilstoši faktiski nepieciešamo darbu daudzumiem saskaņā ar uzmērījumiem, kā arī izslēdzot atsevišķus darbu veidus vai neizbūvējot iekārtas u.c., ja tas konstatē, ka tās nav nepieciešamas Darba izpildei. Darba daudzumu samazināšana noformējama rakstiski, tai jābūt saskaņotai ar Izpildītāja pārstāvi un Autoruzraugu. 

11.10. Pēc Izpildītāja ierosinājuma un Pusēm par to vienojoties, Tehniskajā specifikācijā un vai Projektā paredzētie materiāli, iekārtas vai tehnoloģiskie risinājumi var tikt aizstāti ar jauniem, ja sākotnēji paredzētie ir novecojuši (piemēram, tiek ražoti efektīvāki, vai ražošana pārtraukta u.tml.) vai, aizstājot sākotnēji paredzētos, tiks sasniegts kvalitatīvāks rezultāts (tai skaitā Objekta ekspluatācija būs ekonomiskāka), vai aizstāšana ir pamatota ar apstākļiem, kurus līdz Būvdarbu veikšanai Izpildītājs nevarēja paredzēt (piemēram, ja materiālu vai iekārtu ražotājs pārtrauc to ražošanu). Šajā gadījumā cenas jaunajiem materiāliem, iekārtām vai tehnoloģijām tiek noteiktas, nepārsniedzot Finanšu piedāvājuma tāmēs noteiktās vienības cenas materiāliem, iekārtām vai tehnoloģijām, kuras nomaina. Izpildītājs sagatavo un iesniedz Pasūtītājam Tehniskajā specifikācijā vai Projektā norādīto materiālu, iekārtu vai tehnoloģiju salīdzinājumu ar jaunajām (nomaināmajām). Jaunajiem materiāliem vai iekārtām, vai tehnoloģijām jābūt kvalitātes un īpašību ziņā analogām vai labākām par nomaināmajām. Ierosinot šajā punktā minētās izmaiņas, Izpildītājs sagatavo un iesniedz Pasūtītājam izskatīšanai ar būvuzraugu un autoruzraugu saskaņotu Nomaiņas aktu, kurā norāda pamatojumu izmaiņām un Nomaiņas akta pielikumā pievieno materiālu un/vai iekārtu un/vai tehnoloģiju salīdzinājumu ar nomaināmajām. Parakstot Nomaiņas aktu, Izpildītājs apliecina, ka ierosinātās izmaiņas turpmākā Būvdarbu izpildē neradīs Pasūtītājam papildu izmaksas vai kvalitāti un neietekmēs Līgumā noteikto termiņu. Izpildītājs uzņemas pilnu materiālo atbildību par sekām, kas varētu rasties Līguma izpildē sakarā ar attiecīgajā Nomaiņas aktā piedāvātajām izmaiņām.

12. NEPĀRVARAMA VARA

12.1. Neviena no Pusēm nenes atbildību par Līguma saistību neizpildi vai izpildes aizturēšanu, ja minētā izpilde vai izpildes aizturēšana saistīta ar nepārvaramas varas apstākļiem. Ar nepārvaramu varu šī Līguma skaidrojumā saprotami dabas katastrofas, karš, valsts varas un pārvaldes institūciju rīkojumi un citi apstākļi, kas Pusēm nav kontrolējami, bet kuri tieši ietekmēja Darbu izpildi vai materiālu un konstrukciju piegādes. Gadījumā, ja augstākminētie apstākļi turpinās noteiktu laiku, saistību izpildes termiņš tiek pagarināts par attiecīgo laika periodu. 

12.2. Pusei, kurai saistību izpilde augstākminēto apstākļu dēļ kļuvusi neiespējama, ne vēlāk kā 5 (piecu) darba dienu laikā pēc šādu apstākļu iestāšanās jāziņo otrai Pusei par šādu apstākļu rašanos un to apstiprināšanai jāiesniedz kompetentas iestādes izziņas.

12.3. Ja nepārvaramas varas apstākļi ilgst vairāk kā 30 (trīsdesmit) dienas, tad Puses var lauzt Līgumu, norēķinoties par faktiski izpildīto darbu apjomiem.

13. INFORMĀCIJAS KONFIDENCIALITĀTE

13.1. Visi Pasūtītāja Izpildītājam iesniegtie dokumenti, kas saistīti ar Darbu veikšanu, kā arī papildus informācija, kas iegūta Līguma izpildes gaitā, ir Pasūtītāja īpašums. Izpildītājs ir tiesīgs paturēt minēto dokumentu kopijas ar nosacījumu, ka tie netiks izmantoti ar šī Līguma izpildi nesaistītiem mērķiem bez rakstiskas Pasūtītāja piekrišanas.

13.2. Izpildītājs un Pasūtītājs apņemas nodrošināt šajā Līgumā minēto dokumentu un informācijas konfidencialitāti vismaz 2 (divus) gadus pēc šī Līguma darbības beigām, cik tālu to pieļauj normatīvie akti informācijas atklātības nodrošināšanas jomā.

14. STRĪDU IZŠĶIRŠANAS KĀRTĪBA

14.1. Domstarpības, kas rodas Darbu izpildes un/vai materiālu kvalitātes un to atbilstības Līguma noteikumu novērtēšanā, izšķir būvniecības kontroles iestādes, attiecīgās valsts pārvaldes iestādes vai pušu pieaicināti licencēti vai sertificēti speciālisti (eksperti). 

14.2. Visi strīdi, domstarpības un jebkura rakstura jautājumi, kuri var rasties sakarā ar šā Līguma izpildi starp līgumslēdzējām Pusēm, kā arī jebkuri strīdi, kas skar šā Līguma skaidrojumu un visu, kas saistīts ar tā saturu vai secinājumiem, kuri izriet no šā Līguma, vai strīdiem, kas saistīti ar Pušu vai to tiesību pārmantotāju tiesībām, pienākumiem un atbildību, nepanākot vienošanos, risināmi spēkā esošās likumdošanas noteiktajā kārtībā tiesā.

15. PERSONAS DATU AIZSARDZĪBA

15.1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Puse, kura sniedz fizisko personu datus, tos pienācīgi šifrē vai aizsargā kādā citā veidā.

15.2. Fizisko personu datu saņēmēja Puse nodrošina, ka tie ir pieejami tikai tiem attiecīgās Puses darbiniekiem, kuru tiešo darba pienākumu veikšanai nepieciešams apstrādāt minētos datus.

15.3. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.

15.4. Puse, kura nodod otrai Pusei fizisko personu datus apstrādei, atbild par to apstrādi atbilstoši spēkā esošajiem normatīvajiem tiesību aktiem.

15.5. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.

15.6. Ja saskaņā ar piemērojamiem normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.

15.7. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.

16. CITI NOTEIKUMI

16.1. Šis Līgums stājas spēkā ar tā parakstīšanas dienu un ir spēkā līdz Darbu un šajā Līgumā atrunāto saistību pilnīgai izpildei vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to lauž vienpusēji.

16.2. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā un nododama adresātam (otrai Pusei) pret parakstu. Visi paziņojumi būs spēkā no saņemšanas brīža.

16.3. Par jebkuru pretenziju, kas attiecas uz šī Līguma nosacījumu pārkāpumu, Puses paziņo viena otrai rakstveidā 5 (piecu) dienu laikā no tā brīža, kad tās uzzināja vai tām bija jāuzzina par nosacījumu pārkāpumu. Ja pretenzijas pieteikšanas laiks ir pārsniegts divkārt, Pusei, kas saņēmusi pretenziju, ir tiesības to neizskatīt.

16.4. Ja šī Līguma parakstītājs tā noslēgšanas brīdī nav bijis pilnvarots pārstāvēt Līgumslēdzēju, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.

16.5. Līguma papildinājumi, izmaiņas vai grozījumi noformējami ar abpusēji parakstītiem dokumentiem, kuri būs šī Līguma neatņemama sastāvdaļa.

16.6. Šis Līgums ir saistošs Pušu tiesību un saistību pārņēmējiem.

16.7. Šis Līgums sastādīts 2 (divos) eksemplāros uz 12 (divpadsmit) lapām latviešu valodā, abiem eksemplāriem ir vienāds juridiskais spēks, viens eksemplārs glabājas pie Pasūtītāja, otrs - pie Izpildītāja vai elektroniska dokumenta formā.
16.8. Līgumam pievienoti Pielikumi:

16.8.1. Pielikums Nr.1 – Tāme (----);

16.8.2. Pielikums Nr.2 –Tehniskā specifikācija (-----)

16.8.3. Pielikums Nr.___

17. PUŠU ADRESES UN REKVIZĪTI

